Асобная ўвага і падзяка ў той дзень – ветэранам працы, бо яны калісь пачыналі, закладвалі надзейны фундамент школы, на якім яна сёння трымаецца і на якім нарошчвае новыя паверхі. Былыя настаўнікі, а некаторыя пенсіянеры і сёння ў строі, падымаліся на сцэну, атрымлівалі кветкі і граматы ад кіраўніцтва школы. Гучалі і прозвішчы сямейных дынастый, якіх у гэтым калектыве нямала. Гэта дынастыі Русак, Гаўрылік, Голуб, Серада, Юркевіч, Кулініч, Зыбайла і Скрабец. Яшчэ многа слоў прагучала і ўзнагарод было ўручана на сцэне, бо увесь дружны калектыў заслугоўваў у юбілей падзякі.